Dec 25,2015
55వేల గ్రామాలకు కనెక్టివిటీ లేదు
న్యూఢిల్లీ : దేశంలో ఇప్పటికీ 55,669 గ్రామాలకు మొబైల్‌ సేవలు అందుబాటులోకే రాలేదని కేంద్ర ఐటీ, కమ్యూనికేషన్ల శాఖ మంత్రి రవి శంకర్‌ ప్రసాద్‌ వెల్లడించారు. దేశంలో 5,97,608 గ్రామాలున్నాయని చెప్పారు. ఇందులో 5,41,939 పల్లెలకు మొబైల్‌ సేవలు అందుబాటులోకి వచ్చాయన్నారు. మిగితా గ్రామాల్లో టెలికాం నెట్‌వర్క్‌ అందుబాటులో లేదన్నారు. 'నేషనల్‌ టెలికాం పాలసీ' ద్వారా 2017 నాటికి 70 శాతం, 2020 నాటికి 100 శాతానికి టెలీ సాంద్రతను సాధించే దిశగా కసరత్తు జరుగుతుందన్నారు. వామపక్ష తీవ్రవాద ప్రభావిత రాష్ట్రాల్లో రూ.3,567.58 అంచనాతో 2,199 మొబైల్‌ టవర్లను ఏర్పాటు చేస్తున్నామన్నారు.
మీ స్నేహితులకు రికమెండ్ చెయ్యండి